Document ID: 32005R1295

ΚΑΝΟΝΙΣΜΌΣ (ΕΚ) αριθ. 1295/2005 ΤΗΣ ΕΠΙΤΡΟΠΉΣ
της 5ης Αυγούστου 2005
σχετικά με τον καθορισμό, για την περίοδο εμπορίας 2004/2005, της μείωσης της ενίσχυσης για αφυδατωμένες ζωοτροφές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου, της 21ης Φεβρουαρίου 1995, σχετικά με την κοινή οργάνωση αγοράς στον τομέα των αποξηραμένων ζωοτροφών (1), και ιδίως το άρθρο 5 δεύτερο εδάφιο,
Εκτιμώντας τα ακόλουθα:
(1)
Ο κανονισμός (ΕΚ) αριθ. 603/95 αντικαταστάθηκε με ισχύ από την 1η Απριλίου 2005 από τον κανονισμό (ΕΚ) αριθ. 1786/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς στον τομέα των αποξηραμένων χορτονομών (2). Ο τελευταίος αυτός κανονισμός εφαρμόζεται από την 1η Απριλίου 2005, ημερομηνία κατά την οποία αρχίζει η περίοδος εμπορίας 2005/2006. Κατά συνέπεια, πρέπει να συνεχιστεί να εφαρμόζεται ο κανονισμός (ΕΚ) αριθ. 603/95 για τον καθορισμό του οριστικού ποσού της ενίσχυσης για την περίοδο 2004/2005.
(2)
Ο κανονισμός (ΕΚ) αριθ. 603/95 καθορίζει, στο άρθρο 3 παράγραφοι 2 και 3, τα ποσά της ενίσχυσης που πρέπει να καταβληθούν στις επιχειρήσεις μεταποίησης για, αντιστοίχως, τις αφυδατωμένες ζωοτροφές και τις ζωοτροφές που αποξηραίνονται στον ήλιο οι οποίες παράγονται μέχρι εξαντλήσεως των ανωτάτων εγγυημένων ποσοτήτων που αναγράφονται στο άρθρο 4 παράγραφοι 1 και 3 του εν λόγω κανονισμού.
(3)
Οι ποσότητες που ανακοινώθηκαν, για την περίοδο εμπορίας 2004/2005, από τα κράτη μέλη στην Επιτροπή σύμφωνα με το άρθρο 15 στοιχείο α) δεύτερη περίπτωση του κανονισμού (ΕΚ) αριθ. 785/95 της Επιτροπής, της 6ης Απριλίου 1995, περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου σχετικά με την κοινή οργάνωση αγοράς στον τομέα των αποξηραμένων ζωοτροφών (3), περιλαμβάνουν τις ποσότητες σε απόθεμα στις 31 Μαρτίου 2005, οι οποίες, σύμφωνα με το άρθρο 34 του κανονισμού (ΕΚ) αριθ. 382/2005 της Επιτροπής, της 7ης Μαρτίου 2005, περί λεπτομερειών εφαρμογής του κανονισμού (ΕΚ) αριθ. 1786/2003 του Συμβουλίου σχετικά με την κοινή οργάνωση αγοράς στον τομέα των αποξηραμένων χορτονομών (4), θα μπορούσαν να επωφεληθούν από την ενίσχυση που προβλέπεται στο άρθρο 3 του κανονισμού (ΕΚ) αριθ. 603/95.
(4)
Από τις ανακοινώσεις αυτές προκύπτει ότι έχει σημειωθεί υπέρβαση της μέγιστης εγγυημένης ποσότητας για τις αφυδατωμένες ζωοτροφές κατά 16 %.
(5)
Πρέπει, συνεπώς, να μειωθεί το ποσό της ενίσχυσης για αφυδατωμένες ζωοτροφές σύμφωνα με το άρθρο 5 πρώτο εδάφιο του κανονισμού (ΕΚ) αριθ. 603/95.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 2004/2005, το ποσό της ενίσχυσης για αφυδατωμένες ζωοτροφές που προβλέπεται στο άρθρο 3 παράγραφος 2 του κανονισμού (ΕΚ) αριθ. 603/95, μειώνεται σε:
-
64,36 ευρώ ανά τόνο στην Τσεχική Δημοκρατία
-
56,40 ευρώ ανά τόνο στην Ελλάδα
-
54,11 ευρώ ανά τόνο στην Ισπανία
-
57,02 ευρώ ανά τόνο στην Ιταλία
-
63,24 ευρώ ανά τόνο στην Λιθουανία
-
59,04 ευρώ ανά τόνο στην Ουγγαρία
-
65,55 ευρώ ανά τόνο στα υπόλοιπα κράτη μέλη.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Αυγούστου 2005.

Labels: 3
17
19
6